石婦行二首  其二
作者：周紫芝
朝代：宋

paragraphs: 生男有閨房，莫娶青樓倡。
生女事姑嫜，莫嫁遊冶郎。
倡家從人無定準，遊子一去忘故鄉。
山頭義婦無人識，踴身上山生死隔。
人將此婦作石看，不信此心元是石。
相從豈復無它人，髧彼兩髦真我特。
江流可盡山可平，不盡悠悠千古情。
早知郎去無消息，悔不將身事尾生。